Wide-Field Infrared Survey Explorer

De Wide-Field Infrared Survey Explorer (WISE, ufanks och Next Generation Sky Survey, NGSS) genannt, ass e Weltraumteleskop vun der NASA, dat de ganzen Himmel am Infraroutberäich ënnersiche soll. Nom erfollegräiche Start, dréit et och den Numm Explorer 92.

Zu den Objeten déi WISE ënnersiche soll, gehéieren 
 Asteroiden an aner Objete vum Sonnesystem.An Avalanche of Dark Asteroids science@nasa, 26. Mäerz 2010 WISE soll all d'Asteroide vun der Haaptasteroidenceinture déi méi wéi 3 km Duerchmiesser hunn, fannen
 Kill a schwaach Stären, dorënner déi sonnennoost Stären a Brong Zwergen
 Wann den hypothetesche Stär Nemesis e Brongen Zwerg sollt sinn, géif WISE hien entdecken
 Jonk Stären an der Mëllechstrooss a Stëbsscheiwen ëm scho weider entwéckelt Stären
 Déi liichtkräftegst Galaxien an Infraroutgalaxien. D'Ziler an d'Fäegkeete si méi grouss wéi déi vun der erfollegloser Wide-Field-Infrared-Explorer-Missioun. D'Himmelsduerchmusterung vu WISE soll ronn honnertmol méi empfindlech si wéi d'Duerchmusterunge vun IRAS an Akari bei vergläichbarer Wellelängt, an domat eng wichteg Grondlag fir vill zukünfteg Ënnersich liwweren.

De WISE gouf vu Ball Aerospace gebaut an hat e Startgewiicht vu 661 kg. E verbrauch 301 Watt Stroum, déi vun engem Solarzellefeld mat 551 Watt Maximalleeschtung geliwwert ginn. De Start war de 14. Dezember 2009 um 14:09:33 Auer UTC mat enger Delta-II-7320-10C-Rakéit op der Vandenberg Air Force Base. Déi 525 km héich Ëmlafbunn ass sonnesynchron an ass ëmmer iwwer der Dämmerungslinn. Den 29. Dezember 2009 gouf d'Schutzkap vum Teleskop ofgesprengt.NASA's WISE Space Telescope Jettisons its Cover NASA 29. Dezember 2009WISE observatory sheds lens cap and takes in starlight spaceflightnow, 29. Dezember 2009 Déi éischt Biller vun der Missioun goufen de 6. Januar 2010 no der vollstänneger Kalibréierung vu WISE publizéiert. D'Teleskop soll a siwe Méint de ganzen Himmel ofsichen; a kuckt dobäi ëmmer vun der Äerd ewech a beweegt sech gläichméisseg iwwer den Himmel, e beweeglechen Ëmlenkspigel fréiert awer d'Gesiichtsfeld vu 47′ × 47′ fir e puer Sekonnen op den Detektere mat jee 1024 × 1024 Bildelementer an. Observatioune sollen a véier Wellenlängtebänner ëm 3,3, 4,7, 12 a 24 μm gemaach ginn.

D'Teleskop vu WISE huet en Duerchmiesser vu 40 cm, d'Optik an d'Detektere gi vun engem Kryostat mat festem Waasserstoff gekillt.Amanda K. Mainzer, et al.: Preliminary Design of The Wide-Field Infrared Survey Explorer (WISE), S.1: "The single WISE instrument consists of a 40 cm diamond-turned aluminum afocal telescope, a two-stage solid hydrogen cryostat, a scan mirror mechanism, and reimaging optics giving 5″resolution (full-width-half-maximum)." pdf@arxiv; WISE solid hydrogen cryostat design overview@adsabs.harvard.edu; NASA's WISE Cryostat nasa.gov, abgerufen am 21. Februar 2011

An der zweeter Hallschent vum Juli 2010 hat WISE déi éischt Himmelsduerchmusterung ofgeschloss. De Weltraumteleskop hat an engem hallwe Joer 1,3 Millioune Biller gemaach.

De 5. Oktober 2010 gouf bekannt, datt no 1,5 Himmelsduerchmusterungen de Waasserstoff verdämpt ass an d'Teleskop sech doduerch op −203 °C opgewiermt hat. D'Missioun gouf ënner der Bezeechnung NeoWise bis Januar 2011 fortgesat, well d'Sensore fir déi béid kierzt Wellelängten och bei der héijer Temperatur funktionéieren. D'Zil ass, och déi zweet Himmelsduerchmusterung ofzeschléissen an Asteroiden a Koméiten an eisem Sonnesystem z'ënnersichen.

 Reaktivéierung 
Am August 2013 gouf d'NASA bekannt, datt si de WISE fir d'Opspierre vun Asteroiden nees fir dräi Joer reaktivéieren.The NEOWISE Project neowise.ipac.caltech.edu De WISE soll e puer Méint méi spéit nees asazfäeg sinn, well d'Teleskop sech ofkille muss an da kalibréiert muss ginn.

Och dësen Asaz behält d'Projetsbezeechnung NeoWise. Nodeem sech de WISE Enn Dezember 2013 op manner wéi -200 °C ofgekillt hat, waren am Kader vun der Missioun NeoWise weider Observatioune gestart ginn.Günther Glatzel: NEOWISE arbeitet wieder in Raumfahrer.net, Datum: 21. Dezember 2013, Ofgeruff de 24. Dezember 2013 Den 29. Dezember huet d'Weltraumteleskop ee bis elo onbekannten, äerdnoen Objet, den Asteroid 2013 YP139, entdeckt."Neowise": Reaktiviertes Teleskop spürt Asteroiden auf spiegel.de, ofgeruff den 9. Januar 2014

 Resultater 
Bei der Auswäertung vun den Daten hat eng Grupp vum Jet Propulsion Laboratory ronn 2,5 Mio onbekannt, masseräich an aktiv Schwaarz Lächer entdeckt. Weiderhi konnte Stäreninsele fonnt ginn déi vu Stëbswolleke bedeckt waren an deenen hir Hellegkeet iwwer där vun eiser Mëllechstrooss leien. Si kënnen zwar nëmmen indirekt nogewise ginn, well hire visuelle Spektrum duerch de Stëbs ofgeschiermt gëtt.

 Kuckt och 

 Um Spaweck 

  Offiziell Projektsäit beim: Space Sciences Laboratory, University of California Berkeley
  WISE Säit vum JPL
  WISE Press Kit vun der NASA
  WISE Fact Sheet

Kategorie:Weltraumteleskopen
Kategorie:Explorer-Programm
Kategorie:2009 an der Raumfaart